વસ્ત્રાપુરનાં તળાવમાં નર્મદાનાં નીરનાં વધામણા કરતાં મુખ્યમંત્રી વિજયભાઇ રૂપાણીએ જણાવ્યું હતું કે, ગુજરાતની લોકમાતા નર્મદાનાં આશીર્વાદથી રાજ્યભરમાં પીવાનાં અને સિંચાઇનાં પાણીની સમસ્યા રહેશે નહીં. મ્યુનિ. દ્વારા બનાવવામાં આવેલી એનએચએલ ગર્લ્સ હોસ્ટેલ, લીટ પિકર મશીન, રોડ સ્વીપીંગ મશીન, સ્પોટ ટુ ડમ્પ વાહનો તેમજ ગરીબ આવાસ યોજના અને એલઆઇજી આવાસ યોજનાનાં મકાનો વગેરે મળી ૮૫૧ કરોડનાં વિવિધ વિકાસકાર્યોનું લોકાર્પણ અને વસ્ત્રાપુર તળાવમાં નર્મદાનાં નીરનાં મહાઆરતી સાથે વધામણાં કર્યા બાદ નાગરિકોને સંબોધતાં મુખ્યમંત્રી વિજયભાઇ રૂપાણીએ જણાવ્યું હતું કે, પ્રજાનાં વેરાનાં પૈસા લોક કલ્યાણ અને સુવિધાનાં કામો પાછળ જ વપરાય તે આ સરકારનો સંકલ્પ છે.